b'\n_START_ARTICLE_\nSimca 1000\n_START_SECTION_\nVarianter\n_START_PARAGRAPH_\nI l\xc3\xb8pet av produksjonstiden var Simca 1000 (uttales \xc2\xabmille\xc2\xbb p\xc3\xa5 fransk) tilgjengelig i en rekke varianter med forskjellige utstyrsniv\xc3\xa5er og varianter av den opprinnelige Simca Type 315-motoren. Billigmodellen ble solgt under navnet Simca 900, og ble senere erstattet av Simca 4 CV, og var utstyrt med en 0,8 liters motor, mens toppmodellen, som ble lansert i 1969, fikk 1,1-litersmotoren fra den st\xc3\xb8rre Simca 1100. Tidlig p\xc3\xa5 1970-tallet fant ogs\xc3\xa5 1,3-litersmotoren fra den st\xc3\xb8rste 1300 veien til Simca 1000._NEWLINE_I tillegg til manuell girkasse, som var standardutstyr, kunne enkelte utgaver ogs\xc3\xa5 leveres med en tretrinns automatisk girkasse.'